# Daniel Vidal González

Daniel Vidal González (Tarragona, 14 de juny de 1992), més conegut com a Dani Vidal, és un entrenador de futbol espanyol que dirigeix el Club Gimnàstic de Tarragona de la Primera Federació.

## Trajectòria

Es va formar com a jugador a les categories inferiors del Gimnàstic de Tarragona, on va romandre per 8 temporades jugant de porter als equips filials fins que finalment va deixar de dedicar-se al futbol com a jugador.
L'any 2013, amb només 20 anys, va començar a dirigir els equips de futbol base del Gimnàstic de Tarragona fent-se càrrec de les categories Infantil B, Cadet B, Cadet A, Juvenil B i Juvenil A, mantenint aquest últim juvenil a la Divisió d'honor.
El 15 de desembre de 2020 va firmar amb el C.F. La Pobla de Mafumet (equip filial del Gimnàstic) a la Tercera divisió per una temporada després de la destitució d'Albert Company com a entrenador. Es va estrenar contra el F.C. Vilafranca a la quarta jornada del campionat en un partit que va empatar amb un marcador de 2-2. Va aconseguir 26 punts en 20 jornades, quedant-se a 2 punts de la següent ronda per pujar de categoria.
A juliol de 2021, el van assignar com a segon entrenador del primer equip del Gimnàstic de Tarragona a la Primera Federació, treballant sota les ordres de Raül Agné. Van quedar quarts a la competició amb 61 punts, classificant a play-off d'ascens però van perdre la final contra el filial del Vila-real C.F. amb un marcador final de 2-0.
A mitjans de la següent temporada, el 17 de gener, la directiva del Gimnàstic va fer fora a Raül Agné i el va canviar per Iñaki Alonso, tècnic que acumulava dos ascensos a Segona Divisió amb un gran potencial segons l'ara expresident Josep Maria Andreu i Prats. Un mes després el van fer fora i el 26 de febrer de 2023 van donar el seu càrrec a Dani Vidal.
La temporada vinent, la 2023-2024, el va portar a play-off després de realitzar fitxatjes claus com el de Nacho González, David Concha, Alberto Varo, Borja Martínez, Pablo Trigueros i la cessió d'Alan Godoy. La final amb polèmica pel mig del play-off la va perdre contra el Málaga C.F. amb un marcador final de 2-2 (3-4 global).
El 9 de juny de 2023 va renovar el seu contracte fins a l'any 2025.

## Clubs
### Com a entrenador

| Club | País | Any |
| Gimnàstic de Tarragona Juvenil "A" | Espanya | 2018-2020 |
| Club de Futbol La Pobla de Mafumet | Espanya | 2020-2021 |
| Gimnàstic de Tarragona (2n entrenador) | Espanya | 2021-2023 |
| Gimnàstic de Tarragona | Espanya | 2023-actualitat |

## Referències

* ↑ «Dani Vidal, entrenador grana 2023-2024».
* ↑ «L'equip tècnic del juvenil A i B del Nàstic 2019-2020».
* ↑ «Dani Vidal, nou entrenador del filial grana».
* ↑ «F.C. Vilafranca 2 - 2 C.F. La Pobla de Mafumet» (en espanyol europeu).
* ↑ «L'àrbitre i Jackson deixen el Nàstic sense el somni de l'ascens (2-0)» (en espanyol europeu).
* ↑ «Iñaki Alonso, nou entrenador del Nàstic».
* ↑ «Comunicat oficial».
* ↑ «Nacho González signa pel Nástic».
* ↑ «David Concha signa pel Nàstic».
* ↑ «Alberto Varo torna a casa».
* ↑ «Borja Martínez, nou jugador del Nàstic».
* ↑ «Pablo Trigueros, nou reforç en defensa».
* ↑ «Alan Godoy, nou jugador grana».
* ↑ «Minut a minut: El final més cruel (Nàstic 2-2 Málaga)» (en espanyol europeu).